Thendelo ya mushumo wa zwikili zwi sa anzi i ṋewa mubvann ḓa ane a vha na zwikili kana pfunzo dsi sa anzi. I nga ṋewa na miraḓo ya tsini ya muṱa wa uyo muthu. Khumbelo dzi nga itwa embasini kana mishinini wa Afrika Tshipembe.
Kha vha ḓadze fomo ya khumbelo BI-1738.
Phasipoto dzi tea u vha dzi kha ḓi vha mulayoni maḓuvhani a 30 nga murahu ha ḓuvha ḽa u fhedzisela ḽa madalo avho.
Kha vha ṋekane nga CV yo fhelelaho nahone i fhelekedzwe nga ṱhanziela i bvaho kha vhatholi vhavho vha kale.
Kha vha ṋekane nga vhuṱanzi ha zwa masheleni nga u ḓisa zwitatamennde zwa banngani, zwiḽipi zwa miholo, vhuḓiimiseli nga vhatholi vhane vha khou ḓo u vha thola Afrika Tshipembe, dzibadzari, thuso ya zwa mutakalo, kana masheleni ane a vha hone, hu tshi katelwa na garaṱa dza khiredithi kana tshekhe dza vhaendi dzine dza ḓo vha tshilisa musi vha madaloni avho Afrika Tshipembe.
Ṱhanziela ya muhaelo, arali zwo tea.
Kha vha ṋekane nga luṅwalo lu bvaho kha dzangano ḽa shango ḽa nnḓa kana lwa muvhuso wa Afrika Tshipembe, kana lwa tshikolo, dzangano ḽa mvelele, kana ḽa bindu Afrika Tshipembe, lu khwaṱhisedzaho zwikili kana pfunzo dzavho dzi sa anzi.
Kha vha ṋekane nga vhuṱanzi vhuṅwe na vhuṅwe vhu khwaṱhisedzaho zwikili kana pfunzo dzavho dzi sa anzi. Vhuṱanzi uvho vhu nga vha khandiso dze vha ita na ṱhanziela dza he vha shuma hone.
Kha vha humbele vhatholi vhe vha vha fulufhedzisa mushumo uri vha ḓadze ndima 13 , , na dza BI-1738.
Zwi nga dzhia maḓuvha a sa fhiri 30 u shumana na khumbelo yavho.